Alfrēds Eklons

Alfrēds Eklons (, Valka - , Rīga) bija Latvijas šahists.

 Biogrāfija 
Šahu iemācījies spēlēt 17 gadu vecumā. Jau 1927. gada rudenī iesaistījies Valkas šahistu grupā, kas nodibināja Valkas sporta biedrības šaha sekciju."Valkas sporta biedrības šacha sekcijas 10 gadu darbība", žurnāls "Šaha Māksla" 25.12.1937 No 1930. līdz 1933. gadam bijis šīs šaha sekcijas vadītājs. Izcīnījis trīs Valkas šaha meistara titulus. 1930. gadu pirmajā pusē regulāri piedalījies Latvijas šaha čempionātos. Lielākais panākums izcīnīts 1932. gadā Jelgavā, kad dalīta 1.-2. vieta 1932. gada Latvijas šaha čempionāta 1. virsturnīrā ar Movšu Feiginu. Aprīlī četru partiju papildmačā Rīgā gan nācies piekāpties nākamajam Latvijas meistaram ar ½:2½.laikraksts "Rigasche Rundschau", 04.04.1932, 06.04.1932 Interesanti, ka divos nākamajos Latvijas šaha čempionātos Eklons spēja sasniegt pozitīvu rezultātu pret Feiginu - 1½:½. 1932. gadā nospēlējis neizšķirti maču ar tolaik Igauniju pārstāvošo Vladu Mikenu - 2½:2½. 1934. gadā Valkā viesojies Austrijas lielmeistars Rūdolfs Špīlmans, kurš sniedzis simultānspēles seansu labākajiem pilsētas šahistiem un partiju ar Eklonu pēc grūtas cīņas beidzis neizšķirti. 1933. gadā Eklons izdevis šaha mācību grāmatu "Rokas grāmata šacha spēlē", kurai bijis nozīmīgs ieguldījums šaha spēles popularizēšanā Latvijā."Valsts Bibliotēkas Biļetens", 01.01.1933 1930. gadu otrajā pusē Eklona kā šahista izaugsme apstājusies. Tā laika presē izskanējusi doma, ka Eklons sen būtu bijis šaha meistars, ja vien dzīvotu Rīgā, jo provinces šahistam ir grūti uzņemties ceļa un citus izdevumus, lai piedalītos nopietnos šaha turnīros.Zigfrīds Solmanis, "Latvijas šacha organizēšanas iespējas", žurnāls "Šaha Māksla", 01.07.1938 1940. gadā Eklons izcīnījis Vidzemes apgabala ātrspēles šaha meistara nosaukumu,laikraksts "Darba Dzīve", 15.06.1940 bet 1941. gadā pārvācies uz dzīvi Talsos un kļuvis par Talsu ātrspēles šaha meistaru.laikraksts "Sarkanais Sports", 01.02.1941 Saņēmis uzaicinājumu piedalīties arī 1. Latvijas PSR šaha čempionātā 1941. gada pavasarī Rīgā, taču nav spēlējis šajā turnīrā."1. LPSR šacha čempionāts", laikraksts "Darbs", 14.01.1941 Pēc Otrā pasaules kara pārvācies uz dzīvi Rīgā. Turpinājis piedalīties šaha turnīros. Lielākais panākums bijis 1954. gadā dalītā 1.-2. vieta ar Kārli Klāsupu Rīgas šaha čempionātā. Piedalījies arī 1959. gada Rīgas šaha čempionātā.laikraksts "Cīņa", 11.11.1959 Pēdējais nopietnais panākums bijis iekļūšana Latvijas šaha čempionāta fināla 1960. gadā, kurā gan nācies samierināties ar vietu turnīra tabulas beigās.

 Vietas Latvijas šaha čempionātos 
 1930. gads - 7.-8. vieta 1. virsturnīrā.
 1932. gads - 1.-2. vieta 1. virsturnīrā.
 1934. gads - 9.-11. vieta.
 1935. gads - 8. vieta.
 1960. gads - 14. vieta.

 Atsauces 

 Literatūra 
 Alfrēds Eklons. Rokas grāmata šacha spēlē. 2. pārstrādātais izdevums. Valka, 1933. Izdevis un iespiedis J. Rauska. 14X10 cm. 80 lpp. 3000 eks.

Kategorija:1909. gadā dzimušie
Kategorija:1982. gadā mirušie
Kategorija:Valkā dzimušie
Kategorija:Latvijas šahisti
Kategorija:PSRS šahisti